**S T A T U T**

**Otvorenog mješovitog investicionog fonda sa javnom ponudom**

**„INVEST NOVA“**

**U Bijeljini, juni 2017. godine**

Sadržaj:

[a ) PODACI O FONDU 4](#_Toc493067424)

[I NAZIV ODNOSNO FIRMA FONDA I NAZNAKA VRSTE FONDA 4](#_Toc493067425)

[II DATUM OSNIVANJA FONDA I VRIJEME TRAJANJA FONDA 4](#_Toc493067426)

[III MJESTO GDJE JE MOGUĆE DOBITI POLUGODIŠNJE I GODIŠNJE IZVJEŠTAJE, PRIMJERAK PROSPEKTA FONDA, ILI DODATNE INFORMACIJE O FONDU 4](#_Toc493067427)

[IV PRAVA IZ UDJELA FONDA 5](#_Toc493067428)

[a. Pravo na obaviještenost 5](#_Toc493067429)

[b. Pravo na polugodišnje i godišnje izvještaje 5](#_Toc493067430)

[c. Pravo na dividendu ili udio u dobiti 6](#_Toc493067431)

[d. Pravo na prodaju udjela Fondu , odnosno obaveza otkupa udjela 6](#_Toc493067432)

[e. Pravo na isplatu dijela ostatka likvidacione, odnosno stečajne mase fonda 6](#_Toc493067433)

[V OPIS INVESTICIONIH CILJEVA INVESTICIONOG FONDA I PRIRODA PREDLOŽENIH ILI STVARNIH PORTFELJA, NAČIN ZA OSTVARENJE CILJEVA I RIZICI POVEZANI SA ULAGANJIMA I SA STRUKTUROM FONDA 6](#_Toc493067434)

[Opis investicionih ciljeva 6](#_Toc493067435)

[Ciljna struktura portfelja Fonda 10](#_Toc493067436)

[Rizici ulaganja u Fond i rizici u vezi sa strukturom portfelja 10](#_Toc493067437)

[1. Rizici ulaganja u Fond 11](#_Toc493067438)

[Rizik otkupa udjela 11](#_Toc493067439)

[2. Rizici u vezi sa struktrurom portfelja Fonda 12](#_Toc493067440)

[Rizik promjene cijena finansijskih instrumenata 12](#_Toc493067441)

[Rizik promjene kamatne stope 12](#_Toc493067442)

[Rizik inflacije 13](#_Toc493067443)

[Kreditini rizik 13](#_Toc493067444)

[Valutni rizik 14](#_Toc493067445)

[Rizik koncentracije 15](#_Toc493067446)

[Rizik likvidnosti 15](#_Toc493067447)

[Rizik uspješnosti 16](#_Toc493067448)

[Rizik reinvestiranja 16](#_Toc493067449)

[Rizik banke depozitara, poslovne banke i kastodi banke 16](#_Toc493067450)

[Rizik promjene poreskih propisa 17](#_Toc493067451)

[Politički i regulatorni rizik 17](#_Toc493067452)

[Zakonski rizik 17](#_Toc493067453)

[VI NAJNIŽI IZNOS ULAGANJA U FOND, NAČIN UPISA I NAČIN OTKUPA UDJELA 18](#_Toc493067454)

[Otkup „IN SPECIE“ 20](#_Toc493067455)

[VII NAZNAKA DRŽAVA, JEDINICA LOKALNE UPRAVE ILI MEĐUNARODNIH ORGANIZACIJA U ČIJE HARTIJE OD VIRIJEDNOSTI I INSTRUMENTE TRŽIŠTA NOVCA SE MOŽE ULAGATI VIŠE OD 35 % IMOVINE FONDA 21](#_Toc493067456)

[VIII NAČIN I VRIJEME OBRAČUNA VRIJEDNOSTI UDJELA FONDA I VRIJEDNOSTI NETO IMOVINE FONDA 21](#_Toc493067457)

[IX VRIJEME, METODE I UČESTALOST OBRAČUNAVANJA CIJENA ZA PRODAJU NOVIH UDJELA ILI OTKUP POSTOJEĆIH, TE NAČIN OBJAVLJIVANJA TIH CIJENA, OKOLNOSTI U KOJIMA MOŽE DOĆI DO OBUSTAVE EMISIJE ILI OTKUPA, OPIS IZNOSA I UČESTALOSTI PLAĆANJA DOZVOLJENIH NAKNADA I TROŠKOVA EMISIJE I OTKUPA UDJELA 22](#_Toc493067458)

[X GODIŠNJE NAKNADE I TROŠKOVI UPRAVLJANJA I POSLOVANJA KOJI MOGU TERETITI FOND, I OPIS NJIHOVOG UTICAJA NA BUDUĆE PRINOSE INVESTITORA 25](#_Toc493067459)

[XI INFORMACIJA O NAČINU OBRAČUNA I NAČINU UČESTALOSTI ISPLATE UDJELA U DOBITI, ILI U DIVIDENDI VLASNICIMA UDJELA 26](#_Toc493067460)

[XII KRATKI PODACI O PORESKIM PROPISIMA KOJI SE PRIMJENJUJU NA FOND, KOJI SU OD ZNAČAJA ZA AKCIONARE I VLASNIKE UDJELA 26](#_Toc493067461)

[XIII TRAJANJE POSLOVNE GODINE 27](#_Toc493067462)

[XIV DATUM DONOŠENJA STATUTA 27](#_Toc493067463)

[b) PODACI O DRUŠTVU ZA UPRAVLJANJE 27](#_Toc493067464)

[Firma, pravni oblik, sjedište, broj odobrenja Komisije i datum osnivanja i upisa u sudski registar 27](#_Toc493067465)

[Iznos osnovnog kapitala društva za upravljanje, imena članova društva, pravni oblik i naznaka udjela članova u osnovnom kapitalu društva 28](#_Toc493067466)

[Popis drugih fondova kojima upravlja društvo za upravljanje 29](#_Toc493067467)

[Imena i povezanost članova uprave i njihove kratke biografije 30](#_Toc493067468)

[c)PODACI O DEPOZITARU 32](#_Toc493067469)

[Firma, pravni oblik, sjedište i adresa uprave banke depozitara, te podaci i broj odobrenja nadležne institucije za obavljanje poslova banke depozitara 32](#_Toc493067470)

Statut Otvorenog mješovitog investicionog fonda sa javnom ponudom „Invest nova“ ( u daljem tekstu: Fond ) uređuje pravne odnose Društva za upravljanje investicionim fondovima „Invest nova“ ad Bijeljina ( u daljem tekstu: Društvo za upravljanje ) sa vlasnicima udjela Fonda.

Statut Fonda se prilaže Prospektu Fonda i čini njegov sastavni dio.

Statut Fonda ne mora biti priložen Prospektu Fonda u slučaju da Prospekt predviđa da će vlasniku udjela Statut Fonda biti dostavljen na njegov zahtjev, ili ako se u prospektu Fonda navodi mjesto gdje će Statut Fonda biti dostupan na uvid.

Informacije navedene u Statutu Fonda su istinite i potpune.

## a ) PODACI O FONDU

Član 1.

Otvoreni investicioni fond sa javnom ponudom je posebna imovina koja nema svojstvo pravnog lica, i koju uz prethodnu saglasnost Komisije za hartije od vrijednosti Republike Srpske ( u daljem tekstu: Komisija ) osniva Društvo za upravljanje.

## I NAZIV ODNOSNO FIRMA FONDA I NAZNAKA VRSTE FONDA

Član 2.

Puni naziv Fonda: Otvoreni mješoviti investicioni fond sa javnom ponudom „Invest nova“ .

Skraćeni naziv Fonda je: OMIF „Invest nova“.

Vrsta Fonda: mješoviti.

## II DATUM OSNIVANJA FONDA I VRIJEME TRAJANJA FONDA

Član 3.

Fond je upisan u Registar otvorenih investicionih fondova sa javnom ponudom dana -------- 2017. godine.

Registar otvorenih investicionih fondova sa javnom ponudom vodi Komisija, koja svojim Rješenjem odobrava osnivanje Fonda.

Fond se osniva na neodređeno vrijeme.

## III MJESTO GDJE JE MOGUĆE DOBITI POLUGODIŠNJE I GODIŠNJE IZVJEŠTAJE, PRIMJERAK PROSPEKTA FONDA, ILI DODATNE INFORMACIJE O FONDU

Član 4.

Vlasnici udjela u Fondu i potencijalni investitori Fonda mogu dobiti polugodišnje i godišnje finansijske izvještaje Fonda, primjerak Statuta Fonda, primjerak Prospekta Fonda i dodatne informacije o Fondu u sjedištu Društva za upravljanje u Ul. Gavrila Principa br.11. u Bijeljini, ili na internet stranici Društva: [www.investnovanova.info](http://www.investnovanova.info).

## IV PRAVA IZ UDJELA FONDA

Član 5.

Udio je hartija od vrijenosti koja glasi na ime, i koja se emituje kao nematerijalizovana hartija od vrijednosti u elektronskom zapisu.

Udjelima Fonda će se trgovati na Banjalučkoj berzi u prve dvije godine nakon osnivanja Fonda.

Vlasnici udjela prava iz udjela u Fondu stiču upisom udjela u Registar udjela otvorenog investicionog fonda, koji će u prvoj i drugoj godini od osnivanja Fonda voditi Centralni registar hartija od vrijednosti ad Banja Luka ( u daljem tekstu: Centralni registar ), nakon čega će ove poslove preuzeti Društvo za upravljanje.

Društvo za upravljanje i banka depozitar Fonda će sve podatke o uplatama i isplatama vlasnika udjela čuvati kao poslovnu tajnu.

Fond će svim vlasnicima udjela izdati samo jednu vrstu hartija od vrijednosti, koja će njihovim vlasnicima obezbijediti jednaka prava.

Član 6.

Vlanici udjela u Fondu imaju sledeća prava:

## Pravo na obaviještenost

Vlasnici udjela u Fondu imaju pravo da budu obaviješteni o svim oblicima investiranja Fonda, o vrijednosti imovine Fonda i udjela Fonda na dnevnom nivou, o promjeni banke depozitara Fonda, o sadržaju Prospekta Fonda, i o svim drugim značajnim informacijama za investitore Fonda.

Navedene informacije će biti dostupne vlasnicima udjela i potencijalnim investitorima u sjedištu Društva za upravljanja, i na internet stranici Društva.

## b. Pravo na polugodišnje i godišnje izvještaje

Vlasnici udjela imaju pravo na polugodišnje i godišnje finansijske izvještaje Fonda, i Društvo za upravljanje je dužno da vlasnicima udjela stavi na uvid navedene izvještaje u svome sjedištu svakoga radnog dana, u vremenu od 8 h do 16 h.

Društvo za upravljanje će polugodišnje i godišnje izvještaje Fonda, na propisan način i u propisanim rokovima, objavljivati na svojoj internet stranici, na kojoj, ili sa koje će ih vlasnici udjela u Fondu pregledati ili preuzimati.

## c. Pravo na dividendu ili udio u dobiti

Vlasnici udjela u Fondu imaju pravo na dividendu ( kada se ostvarena dobit po godišnjem obračunu Fonda u cjelini ili djelimično isplaćuje kao dividenda, u novcu ili u imovini Fonda ), srazmjerno učešću u imovini Fonda.

Dobit Fonda se utvđuje finansijskim izvještajima Fonda, i ona u cjelosti pripada vlasnicima udjela u Fondu, obzirom da se cjelokupna dobit reinvestira u Fond, i da je sadržana u cijeni udjela u Fondu.

## d. Pravo na prodaju udjela Fondu , odnosno obaveza otkupa udjela

Vlasnici udjela u Fondu imaju pravo na prodaju svojih udjela.

Fond je dužan da, na zahtjev vlasnika udjela izvrši otkup njihovih udjela, a otkup udjela Fonda se vrši po vrijednosti koja se izračunava, tako što se neto vrijednost imovine Fonda podijeli sa brojem izdatih udijela Fonda, po odbitku svih troškova i naknada isplate udjela u Fondu.

## e. Pravo na isplatu dijela ostatka likvidacione, odnosno stečajne mase fonda

Vlasnici udjela u Fondu, u slučaju likvidacije Fonda, imaju pravo na isplatu ostatka likvidacione mase Fonda, u skladu sa brojem udjela koje posjeduju u Fondu.

## V OPIS INVESTICIONIH CILJEVA INVESTICIONOG FONDA I PRIRODA PREDLOŽENIH ILI STVARNIH PORTFELJA, NAČIN ZA OSTVARENJE CILJEVA I RIZICI POVEZANI SA ULAGANJIMA I SA STRUKTUROM FONDA

##  Opis investicionih ciljeva

Član 7.

Investicioni cilj Fonda je ostvarivanje prinosa na duži rok, putem ulaganja imovine Fonda u hartije od vrijednosti domaćih i stranih emitenata i držanjem novčanih sredstava Fonda, kao oročenih depozita, kod poslovnih banaka sa sjedištem u Republici Srpskoj.

Fond je namijenjen domaćim i stranim pravnim i fizičkim licima, koja namjeravaju investirati na duži rok.

Fond će prilikom investiranja poštovati princip diversifikacije rizika i likvidnosti ulaganja.

Društvo za upravljanje će utvrđeni investicioni cilj ulaganja realizovati vođenjem srednje rizične politike investiranja.

Imovina Fonda se ulaže u skladu sa definisanom investicionom politikom i ograničenjima koja su propisana Zakonom, podzakonskim aktima i aktima Fonda.

Investicionom politikom Fonda će se odrediti struktura portfelja Fonda, prema definisanom investicionom cilju Fonda, koji će obezbijediti prilagođavanje na promjene na tržištima, na kojima Fond investira ili na kojima ima investicije, kontrolu rizika portfelja Fonda i njegovu usklađenost sa Zakonom.

Društvo za upravljanje će imovinu Fonda ulagati u vlasničke hartije od vrijednosti, pod uslovom da je poslovanje emitenta u čije se hartije ulaže transparentno, i da analiza njegovog poslovanja pokaže da emitent ima dobre izglede za povećanje profitabilnosti na duži rok.

Društvo za upravljanje će, u cilju zaštite imovine Fonda pratiti kretanja na tržištima kapitala, finansijske i druge pokazatelje emitenata, čije se harije od vrijednosti nalaze u portfelju Fonda, kako bi blagovremeno reagovalo, u slučaju većih poremećaja na tržištima prodajama ulaganja Fonda, ili zaustavljanjem kupovine određenih hartija od vrijednosti za račun Fonda.

Stručne analize i procjene, koje se odnose na potencijalna ulaganja za račun Fonda će izrađivaati investicioni menadžeri Društva za upravljanje, a odluke o kupovini za račun Fonda, ili prodaji imovine Fonda će donositi Upravni odbor Društva za upravljanje.

Društvo za upravljanje će interese vlasnika udjela staviti ispred sopstvenih interesa, a u poslovima raspolaganja imovinom Fonda, Društvo će postupati sa povećanom pažnjom.

Društvo za upravljanje će prodavati hartije od vrijednosti iz portfelja Fonda za slučaj prekoračenja ulaganja u cilju usaglašavanja strukture portfelja sa ograničenjima koja su propisana Zakonom, podzakonskim aktima i aktima Fonda, i hartije od vrijednosti emitenata iz portfelja Fonda koji imaju loše poslovne rezultate

Društvo za upravljanje će nastojati da postigne definisani investicioni cilj Fonda:

1. prodajom hartija od vrijednosti određenih emitenata iz portfelja Fonda, kojima se može realizovati kapitalna dobit,
2. prodajom hartija od vrijednosti emitenata iz portfelja Fonda, za koja pribavi izrazito nepovoljne informacije, kao što su negativan finansijski rezultat u poslednje dvije uzastopne poslovne godine, i uzastopni pad poslovnih prihoda u zadnje tri poslovne godine .

Društvo za upravljanje će nastojati da postigne investicioni cilj Fonda kupovinama dužničkih hartija od vrijednosti, koje izdaje ili za koje garantuje Republika Srpska, poštujući osnovni kriterijuma prilikom njihove kupovine, da prinos do dospijeća treba da bude jednak ili veći od prosječnih kamatnih stopa, koje Fond može ostvariti po osnovu oročenih depozita u domaćim poslovnim bankama.

Društvo za upravljanje će nastojati da postigne investicioni cilj Fonda kupovinama hartija od vrijednosti domaćih emitenata koji imaju pozitivan finansijski rezultat najmanje dvije u poslednje tri poslovne godine, stabilne poslovne prihode i povoljne racie: likvidnosti, solventnosti, strukture kapitala, pokrića rashoda na ime kamata, profitabilnosti i zarade po akciji.

Društvo za upravljanje će nastojati da postigne definisani investicioni cilj Fonda kupovinama hartija od vrijednosti emitenata sa sjedištem u državama članicama EU i državama koje nisu članice EU, ako emitenti pored pozitivnog finansijskog rezultata, stabilnih poslovnih prihoda i povoljnih racia, ostvaruju odgovarajuću likvidnost trgovanja, tako da Fond u kratkom vremenskom roku može prodati svoja ulaganja, po istim ili po većim cijenama od nabavnih.

Društvo za upravljanje će nastojati da postigne investicioni cilj Fonda ulaganjem novčanih sredstava Fonda u kratkoročne hartije od vrijednosti, koje izdaju ili za koje garantuju Republika Srpska, Federacija BiH ili država članica EU.

Odluke o kupovini hartija od vrijednosti za račun Fonda i odluke o prodaji hartija od vrijednosti iz portfelja Fonda će se donositi nakon analize: tržišnih pokazatelja, bilansnih pozicija, racio analize finansijskih izvještaja i transparentnih podataka o planovima za buduće poslovanje emitenata, u čije hartije od vrijednosti Fond namjerava ulagati.

Društvo za upravljanje će nastojati da postigne investicioni cilj Fonda definisanjem najniže stope prinosa na imovinu Fonda.

Kriterijumi ulaganja sredstava Fonda na tržištima Republike Srpske, Federacije BiH i jedinica lokalne uprave u Republici Srpskoj, na osnovu stope prinosa su:

1. stopa prinosa na obveznice, najmanje 3 % na godišnjem nivou,
2. stopa prinosa na trezorske zapise, najmanje 1 % na godišnjem nivou,
3. stopa prinosa na akcije, najmanje 1 % na godišnjem nivou,
4. stopa prinosa na obveznice poslovnih banaka, najmanje 1,5 % na godišnjem nivou i
5. stopa prinosa na oročene depozite u domaćim bankama, najmanje 1 % na godišnjem nivou.

Kriterijumi ulaganja sredstava Fonda u dužničke hartije od vrijednosti na tržištima država članica EU i CEFTA su:

1. stopa prinosa na dužničke hartije od vrijednosti najmanje 1,5 % na godišnjem nivou,
2. zadovoljavajuća likvidnost trgovanja dužničkim hartijama od vrijednosti, koja podrazumijeva da je obim trgovanja ovim hartijama u zadnih godinu dana veći od planiranog iznosa ulaganja, kako bi fond u kratkom roku mogao prodati cjelokupno ulaganje i
3. redovno objavljivanje planiranog godišnjeg budžeta izdavalaca dužničkih hartija od vrijednosti.

Ulaganja u Fond će se vršiti u skladu sa kriterijumima kojima će se obezbjediti:

1. ostvarivanje planirane stope prinosa na uložena sredstva, za svako ulaganje pojedinačno,
2. smanjivanje rizika ulaganjem sredstava Fonda u dužničke hartije od vrijednosti, koje emituje ili za koje garantuju: Republika Srpska, Federacija BiH i države članice EU,
3. promjena strukture portfelja Fonda,
4. velika vjerovatnoća naplate dospjelih kamata i anuiteta na dužničke hartije,
5. mogućnost relativno brze prodaje ulaganja iz portfelja Fonda, radi blagovremene isplate vlasnika udjela,
6. planirani rast vrijednosti imovine Fonda i
7. kratkoročna i dugoročna likvidnost Fonda, radi blagovremenog izmirenja dospjelih obaveza Fonda.

Društvo za upravljanje može, u skladu sa zakonskim procedurama izvršiti promjenu investicione politike Fonda, pri čemu je obavezno da vlasnike udjela obavijesti o predloženim promjenama, najmanje jednom u svake dvije nedelje u period od dva mjeseca, do dana uvođenja promjene.

Obavještenja o promjeni investicione politike Fonda se objavljuju u najmanje jednom dnevnom listu, koji izlazi na teritoriji Republike Srpske.

Vlasnici udjela imaju pravo na otkup udjela bez obaveze plaćanja naknade, u slučaju da nisu saglasni sa promjenama investicione politike Fonda.

Društvo za upravljanje je dužno da od Komisije pribavi prethodnu saglasnost na odluku o izmjenama Prospekta Fonda, ako se izmjene odnose na:

1. povećanje ulaznih i izlaznih naknada,
2. povećanje godišnjih naknada za upravljanje Fondom,
3. promjenu investicionih ciljeva Fonda,
4. promjenu politike isplata udjela u dobiti i
5. statusne promjene Fonda ( pripajanje drugom fondu, spajanje sa drugim fondom i podjela Fonda ).

Promjene Prospekta Fonda se mogu vršiti po propisanoj proceduri, u skladu sa Zakonom i podzakonskim aktima.

Ulaganje u Fond predstavlja preuzimanje određenih rizika, obzirom da je ulaganje na tržištu kapitala veoma rizično, zbog povećane vjerovatnoće da prinos od ulaganja ne bude zadovoljavajući, ili da bude negativan, i stoga je upravljanje rizicima navažniji dio investicionog poslovanja Društva za upravljanje Fondom.

Fond po svojoj strukturi ulaganja spade u grupu mješovitih fondova, koga karakteriše srednji do visokog rizika, u smislu vjerovatnoće da buduća ulaganja neće biti na nivou očekivanih, tako da izloženost Fonda prema pojedinim rizicima nadzire jedan organizacioni dio Društva za upravljanje.

## Ciljna struktura portfelja Fonda

Član 8.

Ulaganjem u imovinu Fonda će se obezbijediti struktura ulaganja koja je karakteristična za mješoviti otvoreni investicioni fond.

Fond namjerava da uspostavi sledeću ciljnu strukturu portfelja ulaganjima u:

* akcije, do 69 % neto vrijednosti imovine Fonda,
* obveznice, trezorske zapise i druge dužničke hartije od vrijednosti, do 25 % neto vrijednosti imovine Fonda,
* depozite i plasmane, do 4 % neto vrijednosti imovine Fonda i
* gotovinu i gotovinske ekvivalente, do 2 % neto vrijednosti imovine Fonda

Ukupno 100 % imovine Fonda.

Društvo za upravljanje će se prilikom ulaganja u Fond pridržavati ograničenja, koja su postavljena ciljnom strukturom portfelja Fonda.

## Rizici ulaganja u Fond i rizici u vezi sa strukturom portfelja

Član 9.

Društvo za upravljanje vodi politiku upravljanja rizicima Fonda, koja sadrži postupke utvrđivanja rizika kojima je izložen ili kojima bi mogao biti izložen Fond.

Društvo za upravljanje, u skladu sa Pravilima poslovanja Društva utvrđuje postupke, mjere i tehnike za mjerenje svakog pojedinačnog rizika i svih rizika zajedno, radi izračunavanja ukupne izloženosti Fonda, i otklanjanja ili smanjenja stepena pojedinačnih rizika, koji bi mogli uticati na vrijednost neto imovine Fonda.

Obaveza je Društva za upravljenje da periodično procjenjuje primjerenost politike upravljanja rizicima Fonda, kako bi se na primjeren način mjerila usklađenost izmjeđu postojećeg nivoa izloženosti rizicima i unaprijed odredjenog profila rizičnosti i propisanim ograničenjima izloženosti rizicima Fonda.

Rizici Fonda se svrstavaju u dvije grupe i to: rizici ulaganja u Fond i rizici u vezi sa strukturom portfelja Fonda.

Rizik ulaganja u udjele Fonda predstavlja rizik investitora, zbog rizika da će se smanjiti vrijednost udjela u Fondu i rizika nemogućnosti isplate udjela u Fondu zbog nelikvidnosti Fonda.

U rizike ulaganja u Fond spada:

1. rizik otkupa udjela

Rizici u vezi sa strukturom portfelja Fonda predstavljaju rizike investitora, obzirom da uvijek postoji rizik za investitora da otkup udjela u Fondu vrši po cijenama nižim od kupovnih cijena udjela.

U rizike u vezi sa strukturom portfelja Fonda spadaju:

1. rizik promjene cijena finansijskih instrumenata (tržišni rizik),
2. rizik promjene kamatnih stopa (kamatni rizik),
3. rizik inflacije,
4. kreditni rizik,
5. rizik promjene kursa (valutni rizik),
6. rizik koncentracije,
7. rizik likvidnosti,
8. rizik uspješnosti i
9. rizik reinvestiranja
10. rizik banke depozitara, poslovne banke i kastodi banke
11. rizik promjene poreskih propisa,
12. politički i regulatorni tizik i
13. zakonski rizik

## Rizici ulaganja u Fond

## Rizik otkupa udjela

Član 10.

Rizik otkupa udjela je naročito izražen u periodima smanjenja likvidnosti tržišta usled finansijske krize, ili zbog gubitka povjerenja od strane vlasnika udjela i potencijalnih investitora u Fond, kada se može desiti da veliki broj vlasnika zahtijeva otkup udjela, tako da Društvo za upravljanje može biti prinuđeno da prodaje hartije od vrijednosti ispod njihove stvarne vrijednosti, kako bi u propisanim rokovima izvršilo primljne naloge za otkup udjela.

Rizik otkupa udjela ima ili može imati uticaj na jednak tretman svih vlasnika udjela u periodima nelikvidnosti Fonda, u zavisnosti od vremena izvršenja naloga za otkup udjela, pošto vlasnici udjela koji u ovom periodu traže novčanu isplatu za svoje udjele imaju privilegovan položaj u odnosu na vlasnike udjela koji ostaju u Fondu.

Društvo za upravljanje u prvoj i drugoj godini od osnivanja Fonda može direktno uticati na smanjenje ovoga rizika, tako što će od banke depozitara Fonda zahtijevati isplatu udjela velike vrijednosti u imovini Fonda (in specie) umjesto isplate udjela u novcu, kako bi se obezbijedio ravnopravan tretman i zaštita interesa svih vlasnika udjela Fonda.

##  2. Rizici u vezi sa struktrurom portfelja Fonda

## Rizik promjene cijena finansijskih instrumenata

Član 11.

Rizik promjene cijena finansijskih instrumenata je veoma izražen, obzirom da se imovina Fonda ulaže u finansijske instrumente čije su cijene podložne dnevnim promjenama, i što su tržišta Republike Srpske i Federacije BiH, na kojima se kotira najveći dio hartija iz portfelja Fonda nedovoljno likvidna, tako da promjene cijena na domaćim tržištima direktno utiče na neto vrijednost imovine Fonda.

Izloženost portfelja Fonda ovome riziku se manifestuje i u padu cijena pojedinih instrumenta, koje za posledicu mogu imati smanjenje prinosa na ulaganja Fonda, i smanjenje neto vrijednosti imovine Fonda.

Veće promjene cijena hartija od vrijednosti emitenata iz portfelja Fonda na berzama, ili na drugim uređenim tržištima, na kojima su uvrštene i na kojima se njima trguje, a koji nastaju kao posledica posebnih karakteristika, koje nisu direktno povezane sa emitentom, predstavljaju opšti rizik promjene cijena.

 Na rizik promjene cijena hartija od vrijednosti iz portfelja Fonda utiču i rezultati poslovanja emitenta, kao i trend pozitivnog ili negativnog razvoja emitenta.

Ovaj rizik negativno utiče na vrijednost neto imovine Fonda.

Društvo za upravljanje ne može spriječiti njegov nastanak, ali može voditi aktivnosti koje imaju za cilj smanjenje rizika promjene cijena hartija od vrijednosti iz portfelja Fonda i smanjenja negativnih efektata ovih promjena, obzirom da one utiču ili, da mogu uticati na veću promjenu cijena udjela Fonda.

## Rizik promjene kamatne stope

Član 12.

Rizik promjene kamatne stope predstavlja rizik koji može dovesti do promjene vrijednosti imovine Fonda, pošto promjena kamatnih stopa direktno utiče na promjenu cijena hartija od vrijednosti u portfelju Fonda, kojima se trguje na berzma i na drugim uređenim javnim tržitima.

Ulaganjem imovine Fonda u dužničke hartije od vrijednosti na domaćim i stranim finansijskim tržištima se povećava kamatni rizik, obzirom da se tržišna vrijednost instrumenata sa fiksnim prinosom mijenja u zavisnosti od promjene kamatnih stopa, naročito kod obveznica koji imaju duže rokove dospijeća.

Optimalna mjera izloženosti kamatnom riziku predstavlja prosječno vrijeme do dospijeća obveznice (duracija), tako da kod rasta kamatnih stopa bolji učinak imaju portfelji sa manjom duracijom , a kada kamatne stope padaju bolji učinak imaju portfelji sa većom duracijom.

Ovaj rizik se ispoljava na vrijednost neto imovine Fonda i Društvo za upravljanje može uticati na njegovo smanjenje.

Društvo za upravljanje će voditi aktivnosti na smanjenju ovoga rizika aktivnim praćenjem visine kamatnih stopa, praćenjem likvidnosti instrumenata na tržištu, diversifikacijom ulaganja u više vrsta dužničkih hartija od vrijednosti, sa različitim rokovima njihovog dospijeća i ograničavanjem prosječnog vremena do dospijeća ovih hartija.

## Rizik inflacije

Član 13.

Ovaj rizik predstavlja rizik koji se odnosi na rast stope inflacije u državi ili entitetu u kojoj Fond posjeduje imovinu, i on može dovesti do pada vrijednosti neto imovine Fonda.

Ovaj rizik može uticati na smanjenje neto vrijednosti imovine Fonda.

Rizik promjene inflacije se ispoljava na vrijednost imovine Fonda.

Društvo za upravljanje ne može direktno uticati na rizik inflacije, ali može smanjiti ovaj rizik pravovremenom i adekvatnom procjene rasta ili pada vrijednosti valuta, u kojima se obračunava vrijednost pojedine imovine Fonda.

## Kreditini rizik

Član 14.

Ovaj rizik predstavlja vjerovatnoću djelimičnog ili potpunog gubitka za Fond, usled neispunjenja ugovora zbog negativnih promjena kreditne sposobnosti uključenih strana, obzirom da ova promjena nužno dovodi do nesolventnosti i smanjenja kreditne sposobnosti emitnata, čije se hartije od vrijednosti nalaze u potrfelju Fonda.

Kreditni rizik se direktno odnosi na emitente čije hartije od vrijednosti se nalaze u portfelju Fonda.

Ovaj rizik utiče na vrijednost imovine Fonda, i on se ispoljava na smanjenje vrijednosti imovine Fonda, za slučaj smanjenja kreditne sposobnosti emitenta koja može dovesti do pada vrijednosti njegovih hartija od vrijednosti.

Društvo za upravljanje može uticati na ovaj rizik:

1. kontinuiranim praćenjem finansijskih pokazatelja emitenta iz portfelja Fonda,
2. analizom bilansnih pozicija periodičnih i godišnjih obračuna emitenata iz portfelja Fonda
3. analizom novčanog toka emitenata iz portfelja Fonda,
4. analizom izvršenih kreditnih obaveza emitenata iz portfelja Fonda i
5. procjenom njihovih mogućnosti plaćanja dospjelih kamata i anuiteta po uzetim kreditima.

Ako Društvo blagovremeno procijeni finansijsko stanje emitenta sa aspekta izvršavanja njegovih tekućih i budućih obaveza, onda može donijeti odluku o prodaji ulaganja u tom emitentu, kako bi se izbjegao ili smanjo rizik gubitka za Fond.

Rizik države predstavlja dio kreditnog rizika, iz razloga što države, entiteti ili lokalne zajednice kao izdavaoci dužničkih hartija, u periodima finansijske krize imaju smanjene budžetske prihode, što utiče i što može uticati na smanjenje njhovog kreditnog rejtinga.

Smanjenje prihoda izdavalaca dužničkih hartija će za posledicu imati nemogućnost izmirenja njihovih budžetskih obaveza, i nemogućnosti izmirenja dospjelih kamata i anuiteta po osnovu izdatih obveznica.

Rizik države ima direktan uticaj na vrijednost imovine Fonda, i po pravilu se ispoljava u vidu smanjenja imovine Fonda.

Društvo za upravljanje može smanjiti izloženost riziku države pravilnom diversifikaciojom ulaganja, u skladu sa utvrđenim ograničenjima ulaganja u pojedine hartije od vrijednosti, i vodeći računa o kreditnoj izloženosti i pouzdanosti emitenta, prilikom donošenja investicionih odluka.

Društvo za upravljanje će, prije donošenja odluke o investiranju u državne obveznice izvršiti provjeru kreditne pouzdanosti emitenta ( države, entiteta i opštine ) na osnovu fundamentalne finansijsko-ekonomske analize, provjerom podataka iz njegovih revizorskih izvještaja i provjere kreditnog rejtinga emitenta, od strane nezavisne agencije.

Ako analiza pokaže da emitent ima, ili da će u budućnosti imati neusklađen novčani tok za izmirenje dospjelih obaveza po osnovu emitovanih obveznica, Društvo neće investirati u ovu vrstu imovine, kako bi otklonilo opasnost od smanjenja vrijednosti imovine fonda.

## Valutni rizik

Član 15.

Valutni rizik predstavlja veliku vjerovatnoću nastanka negativnih efekata na vrijednost portfelja i na finansijski rezultat Fonda, usled velikih promjena kursa domaće valute, u odnosu na strane valute, obzirom da je imovina Fonda uložena u hartije od vrijednosti koje su denominirane u različitim valutama, tako da je taj dio imovine Fonda nužno izložen riziku promjene kursa.

Ovaj rizik je manje izražen kod ulaganja Fonda u emitente u državama u kojima je euro obračunska valuta, pošto je kurs konvertibilne marke vezan za euro, i pošto Centralna banka BiH radi kao Valutni odbor ( Currency board ) a ne kao emisiona banka.

Rast vrijednosti eura će izazvati pad vrijednosti konvertibilne marke kao domaće valute, u kojoj se obračunava vrijednost imovine Fonda, što će dovesti do smanjenja vrijednosti imovine Fonda, za dio imovine koji se obračunava u eurima.

Društvo za upravljanje će analizirati promjene kursa eura i preduzimati mjere za smanjivanje ovoga rizika, prodajom hartija od vrijednosti u državama u kojima je euro obračunska valuta, konverzijom eura u konvertibilne marke na računima Fonda i pravilnom diversifikacijom ulaganja u Fond.

## Rizik koncentracije

Član 16.

Ovaj rizik predstavlja rizik velike koncentracije imovine Fonda u jednoj grani privrede, ili koncentraciju dužničkih hartiji od vrijednosti istog izdavaoca, što u slučaju nepovoljnih kretanja u pojedinim granama privrede, ili zbog nemogućnosti isplate dospjelih obaveza izdavaoca dužničkih hartija može ugroziti Fond, ili što može dovesti do značajnih promjena u vrijednosti imovine Fonda.

Rizik koncentracije za Fond predstavlja veliku izloženost prema emitentima na tržištu kapitala Republike Srpske, kao i povećanu izloženosti prema pojedinim granama privrede, u kojima Fond ima značajna ulaganja.

Društvo za upravljanje može uticati na ovaj rizik praćenjem i mjerenjem koncentracije ulaganja u portfelju Fonda.

## Rizik likvidnosti

Član 17.

Ovaj rizik predstvalja rizik da Fond, usled negativnih efekata od imovine u svome portfelju, prestane da ispunjava svoje dospjele finansijske obaveze.

Rizik likvidnosti pojedinih dijelova imovine Fonda predstvalja rizik konverzije dijelova imovine Fonda u likvidna sredstva, obzirom da nije moguće na kraći period i bez većih gubitaka izvršiti konverziju pojedinih dijelova imovine u likvidna sredstva.

Fond ima najveću izloženost na tržištu kapitala Republike Srpske zbog njegove nedovoljne likvidnosti, koja dodatno utiče na likvidnost Fonda.

Obaveza je Društva za upravljanje da, prije donošenja odluke o kupovini određene imovine za račun Fonda, vodi računa o likvidnosti imovine koju namjerava da kupi za Fond, obzirom da će likvidnost hartije od vrijednosti, ili druge imovine koju društvo kupi za Fond nužno uticati na likvidnost portfelja Fonda.

Društvo za upravljanje može uticati na ovaj rizik, tako što će voditi računa da novim kupovinama imovine za Fond ne ugrozi likvidnost Fonda i da ne ugrozi mogućnost Fonda da isplati otkupljene udjele Fonda, u skladu sa zakonskim uslovima i rokovima.

## Rizik uspješnosti

Član 18.

Rizik uspješnosti se odnosi na uspješnost poslovanja emitenata u kojima Fond ima ulaganja, ili čije hartije od vrijednosti Društvo namjerava da kupi za račun Fonda, obzirom da ni jedan emitent ne može garantovati da će ostvariti pozitivan poslovni rezultat, tako da imovina u portfelju Fonda može imati uspješnost, koja se razlikuje od očekivanja od ovoga ulaganja.

Rizik uspješnosti ima uticaj na vrijednost imovine Fonda, obzirom da smanjenje vrijednosti hartija od vrijednosti određenih emitenata iz portfelja Fonda za posledicu ima smanjenje imovine Fonda.

Ovaj rizik se ispoljava prilikom obračuna vrijednosti imovine Fonda.

Društvo za upravljanje može uticati na ovaj rizik kontinuiranom analizom finansijskih pokazatelja emitenata iz portfelja Fonda, I emitenta čije hartije od vrijednosti namjerava da kupi za račun Fonda, tako što će izvršiti prodaju hartija od vrijednosti emitenta koji ima negativno ili nezadovoljavajuće poslovanje, ili tako što neće kupiti njegove hartije od vrijednosti za račun Fonda.

## Rizik reinvestiranja

Član 19.

Ovaj rizik predstavlja rizik da će budući novčani prilivi od pojedinih finansijskih instrumenata biti reinvestirani po nižim kamatnim stopama, i da će reinvestiranje pod navedenim uslovima dovesti do smanjenja očekivanog prinosa Fonda.

Ovaj rizik je najizraženiji kod obveznica i novčanih depozita u poslovnim bankama, u periodima pada visine kamatnih stopa, pošto se kuponi reinvestiraju po manjoj stopi od stope prinosa do dospijeća, koja je bila u trenutku kupovine finansijskog instrumenta.

Društvo za upravljanje ne može uticati na ovaj rizik iz razloga što visinu kamatnih stopa utvrđuje izdavalac dužničkih hartija od vrijednosti.

Rizici u vezi sa strukturom portfelja Fonda su usklađeni sa politikom ulaganja u Fond.

## Rizik banke depozitara, poslovne banke i kastodi banke

Član 20.

Ovaj rizik predstavlja opasnost da će Fond izgubiti dio imovine kod banke depozitara, kod poslovne banke ili kod kastodi banke, usled njihovih finansijskih teškoća i unutrašnjih dešavanja, koja mogu ugroziti imovinu Fonda.

Rizik gubitka imovine kod ovih banaka može nastati kao posledica lošeg upravljanja, propusta ili prevara.

Društvo za upravljanje može uticati na ovaj rizik, tako što će periodično analizirati finansijski položaj banke depozitara Fonda, radi preduzimanja radnji na promjeni banke depozitara Fonda

## Rizik promjene poreskih propisa

Član 21.

Ovaj rizik predstavlja vjerovatnoću izmjena poreskih propisa u Republici Srpskoj i u državama u kojima Fond ima ulaganja, pošto navedene izmjene mogu dovesti do smanjenja profitabilnosti Fonda, obzirom da su poreski propisi koji regulišu vlasništvo i transakcije finansijskim instrumentima veoma složeni, i da njihove promjene obično ne prate inovacije finansijskih instrumenata.

Povećanjem poreskih stopa određene vrste imovine koja se nalazi u portfelju Fonda, ili naknadnim oporezivanjima finansijskih transakcija Fonda, može za posledicu imati poslovni gubitak Fonda.

Društvo za upravljanje ne može uticati na ovaj rizik i jedino što može učiniti su savjeti potencijalnim investitorima u Fond da, prije donošenja odluke o kupovini udjela Fonda, dobro prouče poreske zakone Republike Srpske.

## Politički i regulatorni rizik

Član 22.

Ovaj rizik predstavljaju rizike koji mogu dovesti do promjene vrijednosti imovine Fonda, usled negativnog uticaja političke nestabilnosti država, na čijim tržištima Fond investira svoju imovinu, obzirom da političke promjene u tim državama mogu dovesti do promjene vladine politike, ili do promjene Zakona koji regulišu ulaganja na finansijskim tržištima, što za posledicu može imati promjenu poreskih zakona, promjenu vrijednosti domaće valute, ograničenje stranih investicija i više drugih negativnih posledica za investiture.

Društvo za upravljanje ne može uticati na ovaj rizik, obzirom da nema mogućnost da utiče na političke dogadjaje u državama u kojima investira, ali je u obavezi da brzo i odgovorno reaguje, kako bi zaštitilo imovinu Fonda.

## Zakonski rizik

Član 23.

Ovaj rizik predstavlja rizik nastanka gubitaka za Fond primjenom novih Zakona, koji su nepovoljniji za Fond u odnosu na prethodne Zakone.

Kod ovog rizika postoji i dodatna opasnost tumačenja donosilaca Zakona i njegove primjene od strane domaćih Sudova, koje mogu negativno uticati na poslovanje Fonda.

Društvo za upravljanje ne može uticati na ovaj rizik.

## VI NAJNIŽI IZNOS ULAGANJA U FOND, NAČIN UPISA I NAČIN OTKUPA UDJELA

Član 24.

Najniži iznos pojedinačnog ulaganja u Fond iznosi 500,00 ( pet stotina ) KM.

Udjeli u Fondu se upisuju u Centralnom registru.

Prava iz udjela u Fondu se stiču upisom udjela u registar udjela.

Za vođenje registra udjela je nadležan Centralni registar.

Udjelima Fonda će se trgovati na Banjalučkoj berzi u roku od dvije godine nakon osnivanja Fonda.

Centralni registar i Društvo za upravljanje su dužni da vlasnicima udjela, ili njihovim zakonskim zastupnicima, na njihov zahtjev i na trošak vlasnika udjela, dostave izvod o prometu i o stanju njihovih udjela u Fondu.

Društvo za upravljanje će u prve dvije godine nakon osnivanja Fonda otkup i prodaju udjela vršiti dva puta godišnje, nakon svakih šest kalendarskih mjeseci, računajući prvi dan u narednom mjesecu, od dana registracije udjela u Centralnom registru.

Društvo za upravljanje će obavještenje o datumu početka i završetka perioda prijema zahtjeva za otkup i prodaju udjela objaviti na jedinstvenom portalu tržišta kapitala Republike Srpske i na svojoj internet stranici, najkasnije petnaest dana prije početka perioda, a objava će biti dostupna za sve vrijeme trajanja perioda.

Navedeno obavještenje će biti objavljeno i u jednom dnevnom listu koji izlazi na kompletnom području Republike Srpske, najkasnije petnaest dana prije početka perioda.

Zahtjevi za otkup i prodaju udjela će se primati u sjedištu Društva za upravljanje u ulici Gavrila Principa br. 11. u Bijeljini, ili elektronskim putem na mail adresu Društva svetlana.ristic@investnova.info ( svakim radnim danom od 8 h do 16 h ) petnaest radnih dana, prije početka otkupa i prodaje, koji je utvrđen Prospektom.

Cijena udjela u Fondu u prve dvije godine nakon preoblikovanja određuje se na poslednji dan perioda u kojem se primaju zahtjevi za otkup.

Društvo za upravljanje će u prve dvije godine nakon završenog preoblikovanja Fonda, učiniti dostupnim podatke o primljenim zahtjevima za otkup i za prodaju udjela Fonda na jedinstvenom portalu tržišta kapitala Republike Srpske i na svojoj internet stranici.

Društvo za upravljanje će nakon isteka perioda od dvije godine od dana završetka preoblikovanja Fonda svakim radnim danom vršiti otkup i prodaju udjela Fonda.

Udjele u Fondu mogu kupiti pravna i fizička lica, rezidenti i nerezidenti.

Za potrebe obavezne identifikacije, investitor je dužan da Društvu za upravljanje, ili banci depozitaru prije kupovine udjela, dostavi sledeću dokumentaciju:

Za fizičko lice: ličnu kartu ili pasoš i broj transakcionog računa u banci.

Za maloljetna lica zahtjev za kupovinu udjela Fonda podnosi njegov zakonski zastupnik, po utvrđenoj proceduri i uz potrebnu dokumentaciju.

Podnošenje zahtjeva za maloljetno lice je potrebno samo prije prve kupovine udjela Fonda.

Za pravno lice: izvod o registraciji iz sudskog registra, matični ili drugi identifikacioni broj i ličnu kartu, ili pasoš zakonskog zastupnika sa pečatom firme.

Udjeli Fonda se kupuju i prodaju po cijeni, koja se utvrđuje tako što se neto vrijednost imovine Fonda, po odbitku troškova i naknada podijeli sa ukupnim brojem izdatih udjela.

Udjeli Fonda obezbjeđuju ista prva svim vlasnicima udjela.

Vlasništvo nad udjelima Fonda se stiče danom uplate novčanih sredstava, radi kupovine udjela Fonda, na račun Fonda koji se vodi kod banke depozitara Fonda.

Zahtjev za kupovinu udjela Fonda je dostupan svim potencijalnim kupcima u sjedištu Društva za upravljanje, ili na internet stranici Društva, a svako pravno ili fizičko lice može neograničen broj puta kupovati udjele Fonda.

Strana pravna i fizička lica, kao nerezidenti mogu kupovati udjele Fonda uplatama na devizni račun Fonda, koji vodi banka depozitar Fonda, a instrukcije za devizno plaćanje se mogu preuzeti na internet stranici Društva za upravljanje.

Udjeli Fonda se ne mogu izdati prije nego što se u propisanom roku i na propisan način ne izvrši uplata za kupovinu udjela, a uz zahtjev za izdavanje udjela se prilaže propisana dokumentacija.

Zahtjev za kupovinu udjela Fonda će se smatrati nevažećim ukoliko podnosilac zahtjeva u roku od pet radnih dana od dana podnošenja zahtjeva ne izvrši uplatu udjela, a za slučaj da je izvršena uplata udjela, a da zahtjev za njihovu kupovinu nije zaprimljen, ili da se isti ne može identifikovati u navedenom roku, uplaćena sredstva će se tretirati kao neraspoređena sredstva, i ona neće ulaziti u obračun vrijednosti neto imovine Fonda

Ako se u roku od pet radnih dana od dana uplate izvrši identifikacija lica, koje je izvršilo uplatu udjela Fonda njemu će se dodjela udjela izvršiti na dan identifikacije uplate, a ako se u navedenom roku ne izvrši identifikacija lica koje je izvršilo uplatu udjela Fonda, Društvo za upravljanje će banci depozitaru dati nalog da ova novčana sredstva vrati banci kod koje je uplata izvršena, narednog dana nakon isteka roka od pet dana, a troškovi povrata novčanih sredstava padaju na teret neidetifikovanog uplatioca.

Društvo za upravljanje ima obavezu da, nakon prijema zahtjeva za kupovinu udjela izvrši identifikaciju pravnog ili fizičkog lica, koja je propisana Zakonom o sprečavanju pranja novca i finansiranja terorističkih aktivnosti ( Službeni glasnik BiH br. 47/14 ), a za slučaj da ne može da identifikuje uplatioca društvo je dužno da navedenu sredstva tretira kao neraspoređena, i ova sredstva ne ulaze u obračun vrijednosti neto imovine Fonda.

Društvo za upravljanje ima pravo da odbije zahtjev za kupovinu udjela Fonda, ako zahtjev nije u skladu sa Zakonom o investicionim fondovima, Zakonom o sprečavanju pranja novca i finansiranju terorističkih aktivnosti, Zakona o deviznom poslovanju i Prospektom Fonda.

Nakon prijema zahtjeva za otkup udjela Fonda, Društvo za upravljanje će vlasniku udjela izdati potvrdu o prijemu zahtjeva, a ako od dana prijema zahtjeva za otkup udjela, do dana isplate dodje do promjene podataka navedenih u zahtjeva, društvo za upravljanje će vlasnika udjela nakon izvršene isplate obavijestiti o navedenim promjenama.

## Otkup „IN SPECIE“

Član 25.

Društvo za upravljanje će otkup udjela velike vrijednosti, umjesto u novcu izvršiti u imovini Fonda, prenosom odgovarajućeg procenta svake vrste imovine Fonda, u vrijednosti koja je jednaka vrijednosti udjela, koji se na ovaj način otkupljuju u mjeri u kojoj je ovakav način otkupa moguć i sprovodiv.

Ovakav način otkupa udjela Fonda se naziva otkup „in specie“ i on se primjenjuje samo ako bi se prodajom imovine Fonda, neophodnom za otkup velike vrijednosti udjela dovela u opasnost likvidnost Fonda, i ako bi se time u nepovoljan položaj doveli drugi vlasnici udjela Fonda.

Otkup „in specie“ je dozvoljen samo ako su ispunjeni sledeći uslovi:

* da vlasnik udjela Fonda pristaje na ovakav otkup,
* da razlika izmedju ukupne vrijednosti odgovarajućeg procenta svake vrste imovine Fonda koja se prenosi odgovara ukupnoj vrijednosti udjela za slučaj njihove isplate u novcu i
* da prenos odgovarajućeg procenta svake vrste imovine Fonda na podnosioca zahtjeva za isplatu kontroliše banka depozitar Fonda.

Nije dozvoljen otkup „in specie“ ako imovina Fonda koja bi se prenijela na vlasnika udjela imala vrijednost manju od 50,00 KM, u kom slučaju se vlasniku udjela isplata vrši u novcu.

Društvo za upravljanje će kupcu udjela Fonda dostaviti potvrdu o broju stečenih udjela u Fonda, u roku od pet radnih dana od dana sticanja udjela.

## VII NAZNAKA DRŽAVA, JEDINICA LOKALNE UPRAVE ILI MEĐUNARODNIH ORGANIZACIJA U ČIJE HARTIJE OD VIRIJEDNOSTI I INSTRUMENTE TRŽIŠTA NOVCA SE MOŽE ULAGATI VIŠE OD 35 % IMOVINE FONDA

Član 26.

Fond može više od 35% svoje imovine ulagati u:

1. dužničke hartije od vrijednosti, koje izdaju ili za koje garantuju Republika Srpska i Federaciju BiH i
2. dužničke hartije od vrijednosti, koje izdaje ili za koje garantuje jedinica lokalne uprave u Republici Srpskoj.

## VIII NAČIN I VRIJEME OBRAČUNA VRIJEDNOSTI UDJELA FONDA I VRIJEDNOSTI NETO IMOVINE FONDA

Član 27.

Vrijednost udjela Fonda na dan vrednovanja se utvrđuje dijeljenjem vrijednosti neto imovine Fonda ( izražene u konvertilnim markama ) sa ukupnim brojem udjela Fonda.

Cijene udjela Fonda utvrđuje Društvo za upravljanje, u skladu Zakonom i podzakonskim aktima.

Cijena udjela Fonda se izračunava kao neto vrijednost imovine Fonda, podijeljena brojem izdatih udjela.

Broj izdatih udjela Fonda je jednak broju udjela u trenutku obračuna cijene, uzimajući u obzir prodaju i otkupe izvršene od trenutka zadnjeg obračuna cijene, do trenutka obračuna nove cijene.

Utvrđivanje cijene udjela Fonda nadzire i potvđuje banka depozitar, koja je odgovorna za tačnost izračunavanja cijene udjela.

Vrijednost neto imovine Fonda utvrđuje Društvo za upravljanje u skladu sa Pravilnikom o utvrđivanju imovine investiciog fonda i obračunu neto imovine po udjelu ili akciji investicionog fonda.

Kao dan vrednovanja imovine Fonda ( t-1 ) se uzima dan koji prethodi danu ( t ) tokom koga se obračunava neto vrijednost po udjelu Fonda, a ukupan broj udjela Fonda na dan vrednovanja se utvrđuje umanjenjem broja udjela od prethodnog dana vrednovanja, za broj udjela koje Fond povlači, za lica koja su na dan vrednovanja predala ispravan zahtjev za prodaju udjela Fonda, i tako prestali biti vlasnici udjela, i uvećanjem za broj udjela koje Fond izdaje za lica, čija su sredstva na dan vrednovanja evidentirana na računu Fonda u svrhu kupovine udjela Fonda, i ako su podnijeli ispravan i potpun zahtjev za kupovinu udjela.

Zahtjevi za prodaju udjela Fonda i uplate po zahtjevima za kupovinu udjela, koji u Društvo za upravljanje stignu u dane vikenda ili u dane praznika, će se obračunati po neto vrijednosti imovine po udjelu Fonda, od prvog sledećeg radnog dana.

Društvo za upravljanje utvrđuje vrijednost imovine i obaveza Fonda i cijene udjela Fonda, u skladu sa: Zakonom, međunarodnim računovodstvenim standardima i aktima Fonda, kojima se reguliše način utvrđivanja vrijednosti imovine Fonda, i način obračuna neto vrijednosti imovine Fonda po udjelu.

Vrijednost neto imovine Fonda i cijene udjela Fonda, po odbitku obaveza i troškova Fonda, se izračunavaju svakog radnog dana, za prethodni radni dana najkasnije do 14 h, a cijena udjela fonda se izračunava kao neto vrijednost imovine Fonda podijeljena sa brojem izdatih udjela.

Broj izdatih udjela Fonda je jednak broju udjela u trenutku obračuna cijene, pri čemu se u obzir uzimaju prodaje i otkupi koji su izvršeni od trenutka zadnjeg obračuna cijena, do trenutka obračuna nove cijene.

Cijena udjela Fonda je nominovana u konvertiblinim markama, i ona se zaokružuje na četiri decimale.

Društvo za upravljanje će na svojoj internet stranici objaviti cijene udjela Fonda, nakon svakog obračuna.

Obračun vrijednosti imovine Fonda i cijene udjela Fonda nadzire i potvrđuje banka depozitar Fonda, koja je odgovorna za tačnost ovih obračuna.

## IX VRIJEME, METODE I UČESTALOST OBRAČUNAVANJA CIJENA ZA PRODAJU NOVIH UDJELA ILI OTKUP POSTOJEĆIH, TE NAČIN OBJAVLJIVANJA TIH CIJENA, OKOLNOSTI U KOJIMA MOŽE DOĆI DO OBUSTAVE EMISIJE ILI OTKUPA, OPIS IZNOSA I UČESTALOSTI PLAĆANJA DOZVOLJENIH NAKNADA I TROŠKOVA EMISIJE I OTKUPA UDJELA

Član 28.

Cijena udjela u Fondu se obračunava svakoga radnog dana.

Cijenu udjela u Fondu obračunava Društvo za upravljanje.

Obračun cijene udjela u Fondu koju izvrši Društvo za upravljanje kontroliše i potvrđuje banka depozitar.

Prije utvrđivanja cijene udjela u Fondu, Društvo za upravljanje će utvrditi vrijednost njegove imovine i svih obaveza i naknada Fonda.

Vrijednost udjela Fonda na dan vrednovanja se utvrđuje dijeljenjem vrijednosti neto imovine Fonda izražene u konvertibilnim markama sa ukupnim brojem udjela.

Obračunavanje cijene za prodaju novih udjela ili za otkup postojećih udjela u Fondu se vrši svakoga radnog dana.

Cijene udjela u Fondu se objavljuju na internet stranici Društva za upravljanje svakoga radnog dana.

Društvo za upravljanje će sledećeg dana od dana obračuna cijene udjela u Fondu obavijestiti Komisiju o cijeni udjela na dan obračuna.

Do obustave emisije, ili otkupa udjela može doći u slučaju da nastupe izuzetne okolnosti u kojima nije moguće utvrditi tačnu cijenu imovine iz portfelja Fonda.

Odluku o obustavi emisije, ili otkupa udjela Fonda zajednički donose Društvo za upravljanje i banka depozitar Fonda, kako bi se zaštitili interesi vlasnika udjela, ili potencijalnih vlasnika udjela Fonda.

Društvo za upravljanje će obustavu emisije, ili otkupa udjela Fonda bez odlaganja prijaviti Komisiji, a obavještenje o obustavi emisije ili otkupa udjela Fonda, će na dan donošenja biti objavljeno: na jedinstvenom portalu tržišta kapitala Republike Srpske, na internet stranici Društva i u jednom dnevnom listu, koji izlazi na području cijele Republike Srpske.

Obavještenje o obustavi emisije, ili otkupa udjela Fonda će sadržavati i informaciju investitorima, koji za vrijeme obustave emisije ili otkupa udjela Društvu za upravljanje ili banci depozitaru podnesu zahtjev za kupovinu ili zahtjev za otkup udjela Fonda, da njihovi nalozi neće biti izvršeni u propisanim rokovima, da mogu povući svoje zahtjeve dok traje obustava, ili da se zahtjevi mogu izvršiti, po cijeni na prvi dan nakon prestanka obustave emisije ili otkupa.

Društvo za upravljanje će za vrijeme trajanja obustave emisije ili otkupa udjela Fonda primati naloge za otkup ili prodaju udjela, i ovi nalozi će se izvršiti u trenutku kada bude obračunata sledeća otkupna ili prodajna cijena udjela.

Društvo za upravljanje će za vrijeme trajanja obustave emisije, ili otkupa udjela Fonda zahtjeve primati i evidentirati prema redosledu prijema, tako da ni jedan kupac ili vlasnik udjela Fonda ne dođe u povlašćen položaj u odnosu na druge.

Prava vlasnika udjela Fonda i prava i tereti na udjelima Fonda, za vrijeme obustave emisije ili otkupa udjela će mirovati, a odluku o prestanku obustave donose: Društvo za upravljanje i banka depozitar Fonda, nakon što zajednički procijene da su prestali razlozi za obustavu emisije ili otkupa, i da se može odrediti tačna cijena imovine iz portfelja Fonda.

Obustava emisije ili otkupa udjela Fonda može trajati najduže trideset dana, a saglasnost da se ovaj rok produži može dati samo Komisija.

Društvo za upravljanje će zahtjeve za emisiju ili otkup udjela Fonda, koji budu primljeni za vrijeme obustave emisije ili otkupa udjela, izvršiti po cijeni udjela Fonda utvrđenoj na dan prestanka obustave.

Društvo za upravljanje će obavještenje o nastavku poslovanja objaviti: na jedinstvenom portalu tržišta kapitala Republike Srpske, na svojoj internet stranici i u jednom dnevnom listu, koji izlazi na području cijele Republike Srpske.

Na teret imovine Fonda se mogu isplaćivati naknade i troškovi koji su predviđeni: Zakonom, Statutom Fonda i Prospektom Fonda.

Investitoru Fonda i samom Fondu se mogu obračunati i naplatiti sledeće naknade:

* ulazna naknada, koja se odbija od iznosa uplate u trenutku kupovine udjela Fonda,
* izlazna naknda, koja se odbija od neto vrijednosti imovine Fonda po udjelu u trenutku otkupa udjela Fonda,
* naknada troškova dostave izvoda, o stanju i prometu udjela u Fondu u njihovom vlasništvu i
* naknade za upravljanje, koja se obračunava svakog dana na neto vrijednost Fonda prema formuli: iskazana godišnja naknada za upravljanje x 1/365.

Ulazna naknada se neće naplaćivati.

Izlazna naknada će se obračunavati i naplaćivati vlasnicima udjela koji to svojstvo stiču transformacijom Fonda, kao i drugim investitorima Fonda koji svojstvo vlasnika udjela stiču nakon transformacije Fonda.

U prvoj godini nakon izvršenog preoblikovanja Fonda, izlazna naknada će se naplaćivati u procentu od 20% vrijednosti udjela koje prodaju, prilikom svake isplate.

U drugoj godini nakon izvršenog preoblikovanja Fonda izlazna naknada će se naplaćivati u procentu od 10% vrijednosti udjela, prilikom svake isplate.

Izlazna naknada će se naplaćivati i nakon isteka roka od dvije godine od preoblikovanja Fonda, u procentu od 2% vrijednosti udjela, prilikom svake isplate.

Izlazna naknada će se naplaćivati u novcu, ili u hartijama od vrijednosti iz portfelja Fonda, u zavisnosti od načina na koj se vrši isplata udjela Fonda.

Naknada troškova dostave izvoda o stanju i prometu udjela Fonda će se vlasnicima udjela naplaćivati u iznosu od 10,00 KM po izvodu, samo ako se izvod izdaje na zahtjev vlasnika udjela.

Izlazne naknade u prve dvije godine nakon osnivanja Fonda predstavljaju prihod Fonda, a nakon isteka dvije godine ove naknade postaju prihod Društva za upravljanje.

Društvo za upravljanje može donijeti odluku o promjeni visine naknada, o čemu je dužno da obavijesti Komisiju.

Društvo za upravljanje će izmijenjenu odluku o visini naknada objaviti: na jedinstvenom portalu tržišta kapitala Republike Srpske, na svojoj internet stranici i u jednom dnevnom listu koji izlazi na području cijele Republike Srpske.

Ulazne i izlazne naknade se ne naplaćuju:

* u slučaju likvidacije Fonda,
* u slučaju spajanja, pripajanja ili podjele Fonda i
* u slučaju promjene oblika Fonda.

## X GODIŠNJE NAKNADE I TROŠKOVI UPRAVLJANJA I POSLOVANJA KOJI MOGU TERETITI FOND, I OPIS NJIHOVOG UTICAJA NA BUDUĆE PRINOSE INVESTITORA

Član 29.

Društvo za upravljanje ima pravo na naknadu za upravljanje Fondom.

Naknada se isplaćuje iz imovine Fonda, u skladu sa Zakonom i podzakonskim aktima.

Naknada za upravljanje, koja pripada Društvu za upravljanje iznosi 2,7 %, i obračunava se na osnovu neto vrijednosti imovine Fonda svakog dana po formuli: iskazana godišnja naknada za upravljanje x 1/365.

Obračunata naknada za upravljanje Fondom se isplaćuje jednom mjesečno.

Ostali troškovi koji se knjiže na teret imovine Fonda su:

* naknada i troškovi, koji se plaćaju banci depozitaru,
* troškovi i provizije, koji se plaćaju prilkom kupovine ili prodaje imovine Fonda,
* troškovi vođenja registra udjela, uključujući troškove izdavanja potvrda o prometu i stanju udjela, koji ne padaju na teret vlasnika udjela i troškove isplate udjela u dobiti,
* troškovi godišnje revizije Fonda,
* troškovi izrade, štamapnja i poštarine polugodišnjih i godišnjih izvještaja Fonda, koji se dostavljaju vlasnicima udjela,
* sve propisane naknade, koje se plaćaju Komisiji,
* porezi, koje je Fond dužan da obračuna i plati na svoju imovinu,
* troškovi objavljivanja izmjena Prospekta i drugih obavještenja i
* ostale naknade, koje Fond plaća u skladu sa Zakonom i podzakonskim aktima.

Iz imovine Fonda se ne može isplaćivati ni jedan drugi trošak koji nije naveden u ovom Prospektu.

Ukupan iznos svih troškova, koji se knjiže na teret Fonda se iskazuje kao pokazatelj ukupnih troškova, i oni se obračunavaju na sledeći način:

Ukupna naknada za upravljanje + ukupni iznos svih ostalih troškova iz člana 95. Zakona, osim troškova iz stava 1. tačaka: b), e) i z) ovoga člana / prosječna godišnja neto vrijednost imovine x 100.

Iznos troškova Fonda se mora objaviti u revidiranom godišnjem izvještaju Fonda.

Poakazatelj ukupnih troškova Fonda ne može prelaziti 3,5 % prosječne godišnje neto vrijednosti imovine Fonda.

Troškovi koji u određenoj godini pređu najviši dozvoljeni nivo iz prethodnog stava padaju na teret Društva za upravljanje.

Ukupni troškovi koji terete Fond i koji na godišnjem nivou ne mogu preći 3,5 % od neto vrijednosti imovine Fonda ne utiču na buduće prinose investitora, obzirom na strukturu imovine Fonda, i na visinu planiranih prihoda od: dividendi, kamata na dužničke hartija i kamata na novčane depozite, kao i na očekivani rast vrijednosti imovine Fonda.

## XI INFORMACIJA O NAČINU OBRAČUNA I NAČINU UČESTALOSTI ISPLATE UDJELA U DOBITI, ILI U DIVIDENDI VLASNICIMA UDJELA

Član 30.

Dobit Fonda se utvrđuje finansijskim izvještajima Fonda, i ona u cjelosti pripada vlasnicima udjela Fonda.

Ukupno ostvarena dobit se reinvestira u Fond.

Dobit Fonda se pripisuje vrijednosti imovine Fonda, i ona je sadržana u objavljenoj vrijednosti udjela Fonda.

## XII KRATKI PODACI O PORESKIM PROPISIMA KOJI SE PRIMJENJUJU NA FOND, KOJI SU OD ZNAČAJA ZA AKCIONARE I VLASNIKE UDJELA

Član 31.

Na Fond se primjenjuju poreski propisi Republike Srpske, a na imovinu Fonda koja se nalazi u drugim državama se primjenjuju poreski propisi tih država.

Na teret imovine Fonda se obračunavaju i plaćaju sve obaveze Fonda, u skladu sa važećim poreskim propisima u Republici Srpskoj, koje je Fond dužan da podmiri na svoju imovinu ili na ostvarenu dobit, kao i za troškove regulisanja poreskih obaveza i zahtjeva za povrat više plaćenih poreza na teret Fonda.

Društvo za upravljanje preporučuje investitorima da se samostalno upoznaju sa poreskim zakonima, obzirom da promjene propisa u Republici Srpskoj i u državama u kojima Fond ima imovinu mogu uticati na vrijednost imovine Fonda i na vrijednost njihovih udjela u Fondu.

## XIII TRAJANJE POSLOVNE GODINE

Član 32.

Poslovna godina Fonda je izjednačena sa kalendarskom godinom, i ona počenje prvog januara i završava se tridest prvog decembra.

## XIV DATUM DONOŠENJA STATUTA

Član 33.

Datum donošenja Statuta je 12.06.2017. godine.

Član 34.

Statut Fonda donosi Upravni odbor Društva za upravljanje.

Statut stupa na snagu sledećeg dana od dana dobijanja saglasnosti od strane Komisije.

Izmjene i dopune Statuta Fonda utvđuje Upravni odbor Društva za upravljanje, po istoj proceduri po kojoj se donosi Statut Fonda.

Saglasnost na Odluku o izmjenama i dopunama Statuta Fonda daje Komisija.

Prečišćeni tekst Statuta Fonda utvrđuje Upravni odbor Društva za upravljanje.

## b) PODACI O DRUŠTVU ZA UPRAVLJANJE

## Firma, pravni oblik, sjedište, broj odobrenja Komisije i datum osnivanja i upisa u sudski registar

Član 35.

Firma Društva za upravljanje glasi: Društvo za upravljanje investicionim fondovima »Invest nova« ad Bijeljina.

Društvo za upravljanje je zatvoreno akcionarsko društvo, čijim akcijama se ne trguje na Banjalučkoj berzi.

Akcijama Društva za upravljanje se trguje na osnovu ovjerenih ugovora o prodaji i kupovini akcija, a prenos akcija društva se vrši nalogom za prenos hartija od vrijednosti u Centralnom registru.

Sjedište Društva je u Bijeljini, u Ulici Gavrila Principa broj 11.

Društvo za upravljanje je osnovano dana 01.03.2007. godine, a dozvolu za nastavak poslovanja je dobilo Rješenjem Komisije broj: 01-UP-041-1215/07, dana 05.04.2007. godine.

## Iznos osnovnog kapitala društva za upravljanje, imena članova društva, pravni oblik i naznaka udjela članova u osnovnom kapitalu društva

Član 36.

Osnovni kapital Društva za upravljanje iznosi 1.560.000,00 KM ( milion, pet stotina šezdeset hiljada KM ) i u cjelosti je uplaćen u novcu.

Društvo za upravljanje ima 1.560 običnih akcija, nominalne vrijednosti od 1.000,00 KM po akciji.

Društvo za upravljanje ima 38 akcionara pravnih i fizičkih lica.

Članovi Društva za upravljanje su akcionari Društva, počev od rednog broja 1. i zaključno sa rednim brojem 38., kako slijedi:

|  |  |  |  |  |
| --- | --- | --- | --- | --- |
| Redni broj | Član skupštine društva - akcionar | Identifikacioni broj | Broj akcija sa pravom glasa | % učešće u osnovnom kapitalu  |
| 1. | Stevan Radić | 2910958183945 | 587 | 37,628205 |
| 2. | Goran Avlijaš | 2603955171504 | 364 | 23,333333 |
| 3. | Progres AD d.o.o. Zvornik | 01874390 | 177 | 11,346154 |
| 4. | Unicep group d.o.o. Banja Luka | 01986082 | 140 | 8,974359 |
| 5. | Otrantkomerc a.d. Podgorica | 149900135671746 | 68 | 4,358974 |
| 6. | Radovan Vučković | 1411951153951 | 32 | 2,051282 |
| 7. | Dragan Šolaja | 1203955131551 | 28 | 1,794872 |
| 8. | Jelenko Dragičević | 1202986180864 | 24 | 1,538462 |
| 9. | Rajko Vuković | 2304949153971 | 16 | 1,025641 |
| 10. | Veljko Vasiljević | 1405956153968 | 12 | 0,769231 |
| 11. | Brčko i Gas osiguranje  | 4600013830004 | 8  | 0,512800 |
| 12. | Obrad Batinić | 0709951151008 | 4 | 0,256410 |
| 13. | Risto Ćeranić | 1301957171501 | 4 | 0,256410 |
| 14. | Srboljub Golubović | 0401943100017 | 4 | 0,256410 |
| 15. | Jovo Gudelj | 0108963153959 | 4 | 0,256410 |
| 16. | Miro Klepić | 0602957171508 | 4 | 0,256410 |
| 17. | Anđelko Kozomara | 2111952100037 | 4 | 0,256410 |
| 18. | Mirjana Maksimović | 0812974188583 | 4 | 0,256410 |
| 19. | Stana Marković | 1009961185859 | 4 | 0,256410 |
| 20. | Radmila Mićić | 1411960185866 | 4 | 0,256410 |
| 21. | Svetozar Mihajlović | 1811949180869 | 4 | 0,256410 |
| 22. | Dragutin Mirović | 2710947171423 | 4 | 0,256410 |
| 23. | Veljko Papaz | 0205949171508 | 4 | 0,256410 |
| 24. | Petra Perić | 2807971186516 | 4 | 0,256410 |
| 25. | Ljubiša Rakić | 1709977180867 | 4 | 0,256410 |
| 26. | Dragan Savić | 2005972180857 | 4 | 0,256410 |
| 27. | Miloš Savić | 1410949183731 | 4 | 0,256410 |
| 28. | Slavica Savić | 1912958187508 | 4 | 0,256410 |
| 29. | Svetozar Sladojević | 0605947100032 | 4 | 0,256410 |
| 30. | Slavica Stević | 2408966185852 | 4 | 0,256410 |
| 31. | Mira Stojanović | 1309955185859 | 4 | 0,256410 |
| 32. | Vladimir Trišić | 2810969180854 | 4 | 0,256410 |
| 33. | Saša Vasiljević | 1707967100013 | 4 | 0,256410 |
| 34. | Milan Vidić | 1106948120042 | 4 | 0,256410 |
| 35. | Boris Vidović | 0602954183734 | 4 | 0,256410 |
| 36. | Danilo Vujat | 0211957101470 | 4 | 0,256410 |
| 37. | Bojan Marković | 0407985180868 | 2 | 0,128205 |
| 38. | Dejan Marković | 2001983180888 | 2 | 0,128205 |

Pedmet poslovanja Društva za upravljanje je osnivanje i upravljanje investicionim fondovima, odnosno ulaganje novčanih sredstava u vlastito ime i za račun vlasnika udjela otvorenih investicionih fondova i u ime i za račun akcionara zatvorenih investicionih fondova, te obavljanje drugih poslova određenih zakonom o investicionim fondovima i Zakonom o privrednim društvima.

## Popis drugih fondova kojima upravlja društvo za upravljanje

Član 37.

Društvo za upravljanje upravlja drugim fondovima, i to: Zatvorenim mješovitim investicionim fondom sa javnom ponudom u preoblikovanju „Invest nova fond“ a.d. Bijeljina, u skladu sa Ugovorom o upravljanju zatvorenim investicionim fondom broj: 01/2007, koji je zaključilo sa Fondom dana 19.04.2007. godine, i na koji je saglasnost dala Komisija svojim Rešenjem broj: 01-UP-041-2453/07 od 15.06.2007. godine, i Zatvorenim mješovitim investicionim fondom sa javnom ponudom „Unioinvest fond“ a.d. Bijeljina, u skladu sa Ugovorom o upravljanju zatvorenim investicionim fondom broj: 01/2007, koji je zaključilo sa Fondom dana 06.12.2007. godine, i na koji je prethodnu saglasnost dala Komisija, svojim Rešenjem broj: 01-UP-041-4170/07, od 28.09.2007. godine.

Djelatnost Društva za upravljanje investicionim fondovima, prema Zakonu o klasifikaciji djelatnosti i registru poslovnih subjekata po djelatnostima u Republici Srpskoj („Službeni glasnik Republike Srpske“, broj: 74/10) klasifikovana je kao razred broj 66.30 – djelatnosti upravljanja fondovima.

## Imena i povezanost članova uprave i njihove kratke biografije

Član 38.

Članovi Upravnog odbora Društva za upravljanje su:

**Srđan Stanojević,** predsjednik Upravnog odbora Društva za upravljanje, izabran na Skupštini dana 24.04.2017. godine na mandatni period od četiri godine, rođen 20.06.1980. godine u Bijeljini gdje je i stalno nastanjen, završio je Fakultet tehničkih nauka Univerziteta u Novom Sadu, po zanimanju je diplomirani inženjer menadžmenta – master, zaposlen je u „Nova banka“ ad Banja Luka, Filijala Bijeljina, počev od 1.08.2007. godine do danas, obavlja dužnost direktora Filijale banke, počev od 1.11.2011. godine bez prekida, pored završenog fakulteta i mastera posjeduje zvanje specijaliste kontrolinga i interne revizije, nije akcionar društva za upravljanje investicionim fondovima „Invest nova“ ad Bijeljina, niti je akcionar ili član uprave drugog društva za upravljanje investicionim fondovima sa sjedištem u Republici Srpskoj, i nije povezan sa društvom za upravljanje i sa investicionim fondovima kojima upravlja društvo. U posljednjih pet godina nije pravosnažno osuđen za krivična djela protiv privrede koja su pripisana Zakonom o tržištu hartija od vrijednosti i Zakonom o investicionim fondovima, kažnjen novčanom kaznom za prekršaj propisan članom 274. Zakona o tržištu hartija od vrijednosti u 2016. godini.

**Željko Šupić,** član Upravnog odbora Društva, izabran na Skupštini dana 24.04.2017. godine na mandatni period od četiri godine , rođen 25.01.1974. godine u Trebinju, gdje je I stalno nastanjen, po zanimanju diplomirani ekonomista. Završio je Ekonomski fakultet Univerziteta Crne Gore 10.10.1998. godine u Podgorici. Zaposlen je u ,,Komercijalnoj banci’’ ad Banja Luka, Filijala Trebinje, od 01.10.2010. godine I obavlja dužnost direktora Filijale Banke. Ima 18 godina radnog iskustva u bankarskom sektoru. Radio je na poslovima: stručni saradnik za kredite pravnih lica Filijala Trebinje, Kristal banka ad Banjaluka, Viši stručni saradnik za kredite pravnih lica Filijala Trebinje, Hypo Alpe-Adria-Bank ad, voditelj pododjela korporativnog bankarstva Filijale Trebinje, Hypo Alpe-Adria-Bank ad Banjaluka, nije akcionar društva za upravljanje investicionim fondovima „Invest nova“ ad Bijeljina, niti je akcionar ili član uprave drugog društva za upravljanje investicionim fondovima sa sjedištem u Republici Srpskoj, i nije povezan sa društvom za upravljanje i sa investicionim fondovima kojima upravlja društvo. U posljednjih pet godina nije pravosnažno osuđen za krivična djela protiv privrede koja su pripisana Zakonom o tržištu hartija od vrijednosti i Zakonom o investicionim fondovima, kažnjen novčanom kaznom za prekršaj propisan članom 274. Zakona o tržištu hartija od vrijednosti u 2016. godini.

**Stevan Radić**, član Upravnog odbora Društva, izabran na Skupštini dana 24.04.2017. godine na mandatni period od četiri godine, diplomirani pravnik, rođen 29.10.1958. godine u Bijeljini, stalno nastanjen u Zvorniku, po zanimanju diplomirani pravnik.

 Radio je na poslovima: pripravnika u organima uprave Opštine Zvornik, sudija Osnovnog Suda u Zvorniku u odjeljenju za prekršaje, Sekretara Opštine Zvornik, direktora preduzeća „Prerada sa hladnjačom“ a.d. Zvornik i upravnika Carinarnice Zvornik.

Direktor je Društva za upravljanje investicionim fondovima „Invest nova“ a.d. Bijeljina od 2001. godine.

Posjeduje zvanje investicionog menadžera i ima položen pravosudni ispit.

U posljednjih pet godina je član upravnog odbora „Drina Osiguranje“ a.d. Milići, „Promet“ a.d. Zvornik, „Vitinka“ a.d. Kozluk, i član nadzornog odbora STH Ventures DTK, Ljubljana, ni u jednom od navedenih emitenata nije vođen postupak stečaja i likvidacije u posljednjih pet godina, osim u preduzeću »Žitopromet Drina« a.d. Zvornik gdje je postupak stečeja započet u maju mjesecu 2012. godine, i završen u julu mjesecu 2016. godine.

 Ima status povezanog lica sa društvom za upravljanje i sa investicionim fondovima kojima upravlja društvo, obzirom da u ovim emitentima ima učepće u njihovom osnovnom kapitalu.

U posljednjih pet godina nije pravosnažno osuđen za krivična djela protiv privrede koja su pripisana Zakonom o tržištu hartija od vrijednosti i Zakonom o investicionim fondovima, kažnjen novčanom kaznom za prekršaj propisan članom 274. Zakona o tržištu hartija od vrijednosti u 2016. godini.

**Izvršni direktori Društva:**

**Stevan Radić**, izvršni direktor Društva, po zanimanju diplomirani pravnik, član Upravnog odbora Društva u mandatu od 31.03.2015. godine do 31.03.2019. godine, (saglasnost dobijena rješenjem Komisije za hartije od vrijednosti Republike Srpske, broj: 01-UP-52-230-1/15 od 24.04.2015. godine), rođen 29.10.1958. godine u Bijeljini, direktor Društva za upravljanje investicionim fondovima „Invest nova“ a.d. Bijeljina od 2001. godine, stalno nastanjen u Zvorniku.

Ostali podaci su identični sa podacima iz prethodnog stava.

**Petar Mitrović**, izvršni direktor Društva, po zanimanju diplomirani ekonomista, trajanje mandata od 29.07.2016. godine do 29.07.2020. godine, rođen 26.10.1954. godine u mjestu Glavičorak, opština Bijeljina, stalno nastanjen u Bijeljini.

Radio na poslovima: načelnika opštinskog odjeljenja za prostorno uređenje, stambeno komunalne poslove i urbanizam, direktora u preduzeću “Bijeljina putevi” ad. Bijeljina, direktora Filijale Bijeljina u “Nova banka” a.d. Banja i direktora UP “Drina” a.d. Bijeljina. obavlja je u period od 2009. godine do 2014. godine.

Posjeduje sertifikat na temu međunarodnih računovodstvenih standarda, stečen kroz više organizovanih kurseva.

Nije član upravnih ili nadzornih odbora u drugim emitentima i nije učestvovao u radu odbora emitenata u kojima je vođen postupak stečaja i likvidacije u posljednjih pet godina.

U posljednjih pet godina nije pravosnažno osuđen za krivična djela protiv privrede.

Od strane pravosudnih ili regulatornih organa nije bilo službenih optužbi ili sankcija, te u posljednjih pet godina sudskom odlukom nije isključen, niti mu je zabranjen rad u takvim organima.

## c)PODACI O DEPOZITARU

## Firma, pravni oblik, sjedište i adresa uprave banke depozitara, te podaci i broj odobrenja nadležne institucije za obavljanje poslova banke depozitara

Član 39.

Banka depozitar Fonda je Centralni registar hartija od vrijednosti ad Banja Luka, ulica Sime Šolaje 1, Banja Luka.

Skraćeno poslovno ime banke depozitara Fonda je: Centralni registar hartija od vrijednosti a.d. Banja Luka.

Pravni oblik: depozitar je zatvoreno akcionarsko društvo,čijim akcijama se ne trguje na Banjalučkoj berzi.

Matični broj depozitara Fonda: 01942026

Telefon/Faks: 051/348-710; 051/348-718

e-mail: info@crhovrs.org

Registar suda: Okružni privredni sud Banja Luka, reg. uložak, broj: 1-11975-00, broj rješenja: 057-0-Reg-11-001862

Datum osnivanja banke depozitara Fonda je 26.02.2001. godine

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |

Komisija je rješenjem: broj: 01-UP-041-1590/07 od 04.05.2007. godine, dala dozvolu Centralnom registru hartija od vrijednosti a.d. Banja Luka za obavljanje poslova banke depozitara investicionih fondova.

Navedena dozvola produžena je rješenjima Komisije broj: 01-UP-041-1403/09 od 08.04.2009. godine, broj: 01-UP-041-950/12 od 20.04.2012. godine, i broj: 01-UP-55-226-1/15 od 24.04.2015. godine.

Odluku o promeni banke depozitara Fonda donosi Upravni odbor Društva za upravljanje, uz prethodnu saglasnost Komisije.

Poslovni odnos Fonda i banke depozitara se definiše ugovorom o obavljanju poslova banke depozitara Fonda sa Društvom za upravljanje.

Saglasnost na ugovor sa bankom depozitarom Fonda daje Komisija.

Komisija daje saglasnost na odluku o promjeni banke depozitara Fonda, i na ugovor sa novom bankom depozitarom Fonda.

Broj: UO-VIII-5/2017

09.06.2017. godine